
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. június 9-én tartandó munkaterv szerinti ülésére

7. napirendhez

Tárgy: A Sülysápi Székhelyű Közös Fenntartású Családsegítő és Gyermekjóléti Szolgálat alapító okiratának és a társulási megállapodásának módosítása 
Tisztelt Képviselő-testület!
Az elmúlt hónapokban a családsegítő és gyermekjóléti feladatok ellátására létrejött intézményi társuláshoz tartozó mind a kilenc település Képviselő-testülete hozzájárult Valkó Nagyközségnek a Sülysápi Székhelyű Közös Fenntartású Családsegítő és Gyermekjóléti Szolgálathoz történő csatlakozásához, így a vonatkozó működési engedély kiadásának következő lépése az alapító okirat és a társulási megállapodás módosítása. 
A társulási megállapodás tekintetében az egyetlen változtatás Valkó község felvétele a Társulásba.

Az alapító okiratban azonban Valkó csatlakozásán kívül javításra került a Szolgálat neve (Sülysáp Székhelyű …, nem pedig Sülysápi Székhelyű …), illetve törlésre kerültek belőle az azóta hatályon kívül helyezett 2008. évi CV. törvényre utaló hivatkozások is. 

Kérem a tisztelt Képviselő-testületet, hogy az alapító okirat és a társulási megállapodás módosítását jóváhagyni szíveskedjen.
…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete hozzájárul a Sülysápi Székhelyű Közös Fenntartású Családsegítő és Gyermekjóléti Szolgálat Alapító okiratának módosításához, és ezzel egyidejűleg jóváhagyja a Szolgálat egységes szerkezetű Alapító okiratát.
Határidő: azonnal

Felelős: polgármester

…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete a Sülysápi Székhelyű Közös Fenntartású Családsegítő és Gyermekjóléti Szolgálati Társulás Társulási megállapodásának módosítását jóváhagyja.

Határidő: azonnal

Felelős: polgármester

Sülysáp, 2011. június 2.


Horinka László s.k.


polgármester
Láttam!

Sülysáp, 2011. június 2.


Tóth Krisztina s.k.

jegyző

